KYK WEER: Jaco Fouché gesels oor bekroonde nuwe boek | Netwerk24
14 Julie 2021 05:00
Human & Rousseau en Netwerk24 het aanlyn met Jaco Fouché gesels oor sy splinternuwe roman, Simoelégri: Stad van onrus, wenner van die Groot Afrikaanse Romanwedstryd vir 2021. Nèlleke de Jager het die gesprek gelei.
Jaco Fouché was aanlyn met Nèlleke de Jager in gesprek oor sy nuwe roman, 'Simoelégri: Stad van onrus'.
Die gesprek het gratis hier op Netwerk24 plaasgevind.
Fouché word beskou as een van die mees onderskatte skrywers in Afrikaans. Dié boek is 'n deurbraak op vele vlakke – net so aangrypend soos sy debuutroman, Ryk van die rawe.
Meer oor Simoelégri: Stad van onrus deur Jaco Fouché:
Lady Die het huisvesting gevind in die ruïne van 'n kerk, in 'n stadsbuurt genaamd Simoelégri. Baie vlugtelinge het in hierdie buurt beland, nadat die virus en toe nog rampe tot maatskaplike onrus gelei het.
In ander streke is daar nog 'n mate van orde, maar nie in Simoelégri nie. In Simoelégri is jou beste vriend die straat se dwelmhandelaar en jou enigste bron van hitte 'n konkavuur.
In Simoelégri heers gerugte van groter onrus en geweld.
In Simoelégri sak die strukture stadig inmekaar.
'n Aangrypende roman deur Jaco Fouché, skrywer van onder meer Die ryk van die rawe en Aanspreeklikheid.
Simoelégri (Human & Rousseau) deur Jaco Fouché kan by goeie boek- en aanlyn winkels bestel word. Dit is ook as 'n e-boek beskikbaar.